CELEX: 32005R2127
Language: hr
Date: 2005-12-22
Title: Uredba Komisije (EZ) br. 2127/2005 od 22. prosinca 2005. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               191
            
         32005R2127
   
               L 340/35
            
            
               SLUŽBENI LIST EUROPSKE UNIJE
            
            
               22.12.2005.
            
         
      UREDBA KOMISIJE (EZ) br. 2127/2005
   od 22. prosinca 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. prosinca 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1719/2005 (SL L 286, 28.10.2005., str. 1.).
   
      (2)  SL L 302, 19.10.1992., str. 1.Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Nepotpuno i nesastavljeno novo vozilo s pogonom na četiri kotača tipa „pick-up” s dizelskim motorom s obujmom cilindara 2 500 cm3, bruto težine 2 650 kg i ukupne nosivosti 1 000 kg.
               Vozilo ima jedan red sjedala za dvije osobe (uključujući vozača) i otvoreni tovarni prostor dužine 2,28 m.
               Svi su dijelovi predstavljeni i prijavljeni carini istodobno i na istom mjestu.
               Vozilo nema hladnjaka, prozora, guma, akumulatora, amortizera niti presvlaka za sjedala i vrata.
            
            
               8704 21 91
            
            
               Razvrstavanje se utvrđuje u skladu s Općim pravilima 1., 2.(a) i 6. o tumačenju kombinirane nomenklature i tekstom oznaka KN 8704, 8704 21 i 8704 21 91.
               Vozilo je razvrstano pod tarifni broj 8704 jer, kako je predstavljeno, ima temeljno obilježje potpunog ili dovršenog vozila (Opće pravilo 2.(a), prva rečenica). Vidjeti također Napomene s objašnjenjem HS-a uz poglavlje 87., Općenito.
               Činjenica da je vozilo predstavljeno ne utječe na njegovo razvrstavanje kao potpuni ili dovršeni proizvod (Opće pravilo 2.(a), druga rečenica).